[{"text_idx": "#000002", "text": "La Gaela \u2013 mirinda lingvo"}, {"text_idx": "#000004", "text": "Serc\u0302u Dublinon meze lau\u0306 la orienta marbordo."}, {"text_idx": "#000006", "text": "Belfasto situas 170 km norden, ankau\u0306 c\u0302e la orienta marbordo."}, {"text_idx": "#000007", "text": "Belfasto estas la c\u0302efurbo de Nord-Irlando"}, {"text_idx": "#000008", "text": "106-a Universala Kongreso de Esperanto"}, {"text_idx": "#000009", "text": "Belfasto, c\u0302efurbo de Nord-Irlando, estis dum la deknau\u0306a jarcento la mondcentro de la linaj\u0302a industrio. En la komenco de la dudeka jarcento oni konstruis c\u0302i tie kelkajn el la plej grandaj s\u0302ipoj de la mondo, inkluzive de la fama luksa vapors\u0302ipo Titanic."}, {"text_idx": "#000010", "text": "Nuntempe Belfasto estas moderna kaj dinamika urbo kun pluraj allogaj\u0302oj, kiel la kvartaloj Titanic, Katedralo, Gaela kaj Nova, la urbodomo kaj la kastelo. Krome, oni povas promeni lau\u0306 la rivero Lagan kaj lau\u0306 la vojo de la populara televidserio Ludo de Tronoj."}, {"text_idx": "#000011", "text": "En la Reg\u0302ina Kvartalo situas la Reg\u0302ina Universitato, kie okazos nia kongreso. Apude, eblas promeni en la Botanika G\u0302ardeno kaj viziti la Ulsteran Muzeon. Ne malproksime trovig\u0302as la Internacia rozg\u0302ardeno kaj la Atleta Kurejo, kiu nomig\u0302as Mary Peters, lau\u0306 la nomo de unu el niaj gajnintoj de oraj medaloj en la Olimpikoj."}, {"text_idx": "#000014", "text": "Ekster Belfasto, c\u0302e la norda marbordo, dum la mita periodo de gigantoj, grandega homo onidire konstruis vojon, la Trotuaron de Giganto. En la pli modernaj tempoj, dum la dekoka jarcento, oni elfosis kanalon de Portadown al Newry. Temas pri la plej malnova s\u0302tuparkanalo en la insuloj Britio kaj Irlando."}, {"text_idx": "#000015", "text": "Nord-Irlando estas la plej malgranda parto de la Unuig\u0302inta Reg\u0302lando sed enhavas g\u0302ian plej grandan lagon, Lough Neagh."}, {"text_idx": "#000016", "text": "Oni diras, ke ni estas sinceraj, amikemaj kaj bonkoraj. Ni certe volas bonvenigi vin al nia landeto, kie troveblas montoj, kasteloj, kamparaj parkoj, malgrandaj familiaj farmbienoj kaj ankau\u0306 grandaj kamparaj domegoj. C\u0302i tie oni g\u0302uas multajn muzikg\u0302enrojn. La Ulstera Orkestro proponas klasikan, kaj la loka trinkeja muziko estas mondfama kaj populara. Du specoj de saks\u0302almo au\u0306deblas \u2013 la skota saks\u0302almo kaj la irlanda kubuta saks\u0302almo. La muzikistoj James Galway kaj Van Morrison naskig\u0302is en Belfasto."}, {"text_idx": "#000018", "text": "La insulo Irlando posedas unu gravan bonecon \u2013 g\u0302i estas tiel malgranda, ke sufic\u0302as kelkaj semajnoj por viziti g\u0302in c\u0302iuloke. Kompreneble, ec\u0302 en tiu tempospaco, oni ne vidos c\u0302ion vidindan, sed oni ricevos g\u0302eneralan impreson pri io entute nova, stranga kaj bela en la kunfandaj\u0302o de lando kaj popolo. En Irlando estas tridek du regionoj (\u201cgraflandoj\u201d) kaj irante de unu graflando en alian, vi iras nur de unu alloga vidindaj\u0302o al alia."}, {"text_idx": "#000019", "text": "Irlando, la \u2018Verda Insulo\u2019, posedas multajn aliajn bonecojn. Neniu parto kus\u0302as pli ol cent kilometroj de la marbordo. La belaj pejzag\u0302oj ne estas difektitaj de fabrikeja fumo. La salmo nag\u0302as de la maro tra riveretoj hele puraj. La vojetoj kaj s\u0302oseoj, ekster la urbegoj sufic\u0302e larg\u0302aj por c\u0302iu, turmentos nek au\u0306tiston nek bicikliston. Vi trovos internan pacon c\u0302i tie. Irlando estas la loko en kiu oni kurag\u0302as agi sen troa rapideco."}, {"text_idx": "#000020", "text": "Irlando posedas ankorau\u0306an bonkvaliton. La popolo kapablas paroli interesmaniere. Se vi survoje petas informojn, vers\u0302ajne la petito trovos tempon resti kaj paroli ankau\u0306 pri aliaj aferoj. Tamen multaj partoj de la insulo g\u0302uas ekonomian kreskadon ekde la alig\u0302o de la irlanda respubliko kaj la \u2018nigra nordo\u2019 al la eu\u0306ropa unio. Tamen Nord-Irlando devis lasi EU en 2020."}, {"text_idx": "#000021", "text": "Pozicio: Irlando kus\u0302as okcidente de la insulo Britio, inter la paraleloj de 51o25 \u0301 kaj 55o23 \u0301 nordlatitude kaj inter 5o25 \u0301 kaj 10o35 \u0301 okcidentlongitude. La distancoj trans la Irlanda maro inter Irlando kaj Britio varias de 20 kilometroj en al nordo g\u0302is 200 en la sudo."}, {"text_idx": "#000022", "text": "Tereno: Areo proksimuma 84,421 sq km. Pleja longo, 483 kilometroj; pleja larg\u0302o 273 kilometroj; pleja alto, Carrantuohill en Kerry, 1050 metroj. La insulo konsistas el granda ebenaj\u0302o (kun multaj marc\u0302oj) c\u0302irkau\u0306ita de marbordaj montoj diversrokaj."}, {"text_idx": "#000024", "text": "Vetero: La klimaton irlandan influis la varmaj marakvoj de la Golfa Marfluo. La malgrando de la insulo kaj la regantaj sud-okcidentaj ventoj certigas mezvarman temperaturon unuforman trans la tuta lando kaj minimume variantan inter somero kaj vintro. La plej sunaj monatoj estas majo kaj junio, la plej varmaj julio kaj au\u0306gusto, la plej malvarmaj januaro kaj februaro. La okcidenta flanko ricevas pli da pluvo ol alie."}, {"text_idx": "#000025", "text": "Turista trafiko: Kus\u0302anta inter Ameriko kaj la Eu\u0306ropa c\u0302eftero, Irlando estas treege vizitebla de la turisto. Nur du tri horojn oni bezonas por la s\u0302ipvojag\u0302o de Britio, kaj nur unu du horojn por la aervojag\u0302o de interalie Glasgovo, Londono, Manc\u0302estro, Birminghamo au\u0306 Liverpulo (Britio) al Dublino en la sudo au\u0306 al Belfasto en la nordo. Estas multaj flugoj c\u0302iutage. Rekta aerservo de eu\u0306ropaj urboj kiel Parizo kaj Amsterdam okupas nur du tri horojn."}, {"text_idx": "#000026", "text": "Pasportoj: Anoj de la Eu\u0306ropa Unio bezonas nur siajn pasportojn. Alilandanoj devus posedi pasporton au\u0306 de kelkaj landoj vizon. Vizitontoj demandu c\u0302e la irlanda au\u0306 brita (por Nord-Irlando) konsulejoj. Trovig\u0302as irlandaj kja britaj diplomatoj en la grandaj urbegoj de la mondo."}, {"text_idx": "#000028", "text": "Kulturo: Kvankam geografie apud Britio Irlando havas longan apartan historion. Nek Romanoj nek Anglo-Saksonoj venis. Vikingoj de Norvegio ja detruis multon, ec\u0302 fondis Dublinon kaj kelkajn aliajn urbetojn sed ne havis reg\u0302ojn kiel okazis en Anglio. Normandaj lordoj venis, konstruis kastelojn kaj kelkajn preg\u0302ejojn sed ankau\u0306 adoptis la gaelan lingvon. En la 17a jarcento britaj koloniistoj (speciale en la nordo) ja kau\u0306zis s\u0302ang\u0302ojn pro sia protestantismo. G\u0302enerale ili ne adoptis la gaelajn lingvon au\u0306 kulturon. Malsategoj kaj elmigrado estis la plej grandaj detruantoj en la 19-a jarcento."}, {"text_idx": "#000029", "text": "Transporto:Komforta reto fervoja kondukas de Dublino, Belfasto kaj Cork al multaj graflandoj. Estas luksa servo de au\u0306tobusoj por au\u0306tovojoj, s\u0302oseoj kaj vojetoj. Centoj de duetag\u0302aj au\u0306tobusoj trovig\u0302as en la c\u0302efaj urbegoj."}, {"text_idx": "#000030", "text": "Sporto: En Irlando oni sportas vere sportcele, kaj c\u0302ie la sportisto estas gasto honorata. Fis\u0302kaptado \u2013 salmo kaj truto \u2013 fis\u0302ado de la dua en multaj lokoj sen imposto. C\u0302asado \u2013 c\u0302evalkuroj oftege \u2212 Dublina C\u0302evalfoiro okazas en au\u0306gusto c\u0302iun jaron. Golfo, 367 kluboj kiam oni lastafoje kalkulis. Jaktado, remado, gazonteniso, poloo, sportpafado, futbalo, nag\u0302ado, dancado, teatroj, kineoj, ktp troveblas."}, {"text_idx": "#000031", "text": "Monsistemo: Irlanda Respubliko estas ano de la eu\u0306ropa monunio, do oni uzas eu\u0306rojn. La moneroj portas harpon denove, nacian emblemon, simbolon de la muzika tradicio en la insulo. Mons\u0302ang\u0302ejoj c\u0302e c\u0302iuj bankoj kaj turismaj oficejoj. Britan sterlingan monon oni uzas en Nord-Irlando; oni akceptas g\u0302in ankau\u0306 en kelkaj aliaj partoj de la insulo."}, {"text_idx": "#000033", "text": "Hoteloj: La turismaj oficejoj disdonas listojn de hoteloj kaj gastejoj, kun indiko pri prezoj, ktp. Oni korespondas diverslingve."}]